Document ID: 32007D0352

NÕUKOGU OTSUS,
14. mai 2007,
millega nimetatakse ametisse Europoli asedirektor
(2007/352/EÜ)
EUROOPA LIIDU NÕUKOGU,
võttes arvesse Euroopa Politseiameti loomise konventsiooni (Europoli konventsioon), (1) eriti selle artikli 29 lõiget 2,
tegutsedes ametiasutusena, kes on volitatud nimetama Europoli asedirektori,
võttes arvesse haldusnõukogu arvamust,
ning arvestades järgmist:
(1)
Europoli asedirektori ametiaja lõppemise tõttu on vaja ametisse nimetada uus asedirektor.
(2)
Europoli töötajate suhtes kohaldatavates personalieeskirjades, (2) eelkõige nende 8. liites, on erisätted, mis käsitlevad Europoli direktori või asedirektori valimise menetlust.
(3)
Haldusnõukogu esitas nõukogule sobilike kandidaatide lühikese nimekirja koos iga kandidaadi täielike andmetega ning täieliku kandidaatide nimekirja.
(4)
Haldusnõukogu poolt esitatud kogu asjakohase teabe põhjal soovib nõukogu nimetada ametisse kandidaadi, kes vastab nõukogu arvates kõigile asedirektori vaba ametikoha nõuetele,
ON VASTU VÕTNUD JÄRGMISE OTSUSE:
Artikkel 1
Käesolevaga nimetatakse Eugenio ORLANDI Europoli asedirektoriks ajavahemikuks 1. august 2007 - 31. juuli 2011.
Artikkel 2
Käesolev otsus jõustub selle vastuvõtmise päeval.
See avaldatakse Euroopa Liidu Teatajas.
Brüssel, 14. mai 2007

Labels: 9
15